מאיר צבי ברגמן

הרב מאיר צבי ברגמן (נולד בכ"ח בחשוון ה'תר"צ, 1929) הוא ראש ישיבת רשב"י, זקן מועצת גדולי התורה של דגל התורה, וגם הוותיק ביותר מבין חבריה. נולד בעיר העתיקה בירושלים לרב משה ברגמן ולאלטא ליבא רייזיל, בתו של רבי יונה זאב הרשלר. הוא דור שביעי בירושלים, נצר לרב אליעזר ברגמן ולרב אברהם שאג-צוובנר. הרב ברגמן התייתם מאמו שחלתה בטיפוס בהיותו בן שבע. אחיו נחום נדרס למוות בפיגוע טרור, על ידי נהג אוטובוס ערבי בבית לחם, בכ"ו באלול ה'תרצ"ד. בשנות ה-50 התיישב אביו במירון, והיה בין מקימי ישיבת בני עקיבא במקום. בשנת ה'תשכ"ה עבר אביו להתגורר בבני ברק והקים בה את ישיבת רשב"י. בשנת תש"א למד למשך שנה בישיבה קטנה שבשכונת מקור חיים בראשות רבי משה טיקוצינסקי, לימים משגיח ישיבת סלבודקה. לאחר מכן בגיל 11 החל ללמוד בישיבת תפארת ציון אצל הרב מיכל יהודה ליפקוביץ. במהלך לימודיו התאכסן במשך כשנתיים בביתו של ה"חזון איש" שלמד אתו, במהלך תקופה זו היה שליחו של רבי שלמה גולדמן אדמו"ר חסידות זוועהיל אל החזון איש, בעניין פולמוס השבת ביפן וקו התאריך ההלכתי. בספר פאר הדור חלק ד' עמוד כ"ג מעיד מחבר הספר הרב שלמה כהן שהחזון איש נהג לזרזו בלימודים בלשון זו: "למד, למד, הדור מצפה לך". לאחר מכן למד בישיבת לומז'ה שבפתח תקווה אצל הרב ראובן כץ, המשגיח הרב אליהו דושניצר והרב אלעזר מנחם מן שך - שמאוחר יותר היה לחותנו. בישיבת לומז'ה למד בחברותא עם ידידו הרב חיים קנייבסקי. בח' בסיוון ה'תשי"א נשא את דבורה, בתו של הרב שך. את הקידושין סידר קרוב המשפחה, הרב איסר זלמן מלצר. השדכן היה החזון איש. לאחר נישואיו למד בכולל חזון איש, בחברותא עם הרב יעקב ישראל קניבסקי, עם ידידו מישיבת לומז'ה הרב גדליה נדל ועם הרב חיים קניבסקי. הרב ברגמן שימש כשליח ציבור בימים הנוראים אצל החזון איש, ולאחר פטירתו בהיכל כולל חזון איש. לימים ביקשו הרב יעקב ישראל קנייבסקי לשמש בתפקיד זה בישיבת בית מאיר. לימד בישיבת קלצק-רחובות (ישיבת הדרום), בה כיהן קודם לכן חמיו הרב שך. לאחר מכן בהוראת חותנו הקים את כולל רשב"י בבית מדרשו של אביו בשכונת זכרון מאיר בבני ברק, במסגרתו הוא מוסר שיעורים ושיחות לאברכים. עם הקמת הכולל מימן הרב שך את משכורתם של האברכים כשבהמשך הורה לו הרב שך לנסוע לחו"ל למען החזקת הכולל. בעשור השני של המאה ה-21 הפסיק את נסיעותיו לחו"ל, ובנו הרב בן ציון מסייע בניהול והחזקת הכולל. לאחר 4 שנים בהם לא נסע לחו"ל, בחודש סיון תשפ"ג יצא למסע חיזוק והוקרה לעמלי התורה בארצות הברית, עם הגיעו נפטר בנו הרב עזריאל ובפסק דין מיוחד הורו רבני לייקווד שימשיך במסעו. במהלך השנים נמנע מלעסוק בענייני ציבור, למעט מקרים יוצאי דופן, כגון בשנת הקמת תנועת 'דגל התורה' אז שימש כשלוחו של חמיו מייסד התנועה הרב שך בכל העניינים הקשורים להקמת והצלחת התנועה החדשה. כמו כן, קודם הבחירות המיוחדות לראשות הממשלה - 2001 פרסם העיתון יתד נאמן את הכרעתו להצביע עבור אריאל שרון, למרות שההליכה לקלפי אינה למטרת בחירה במפלגה חרדית. בערב פסח בשנת תשס"ג מונה לכהן כחבר במועצת גדולי התורה של דגל התורה יחד עם הרב שמואל אויערבאך והרב גרשון אדלשטיין. מאז החל לעסוק ולהביע את דעתו בעניינים ציבורים. בעת המחלוקת בציבור הליטאי הוא נמנע מליטול עמדה באופן אקטיבי, אך המשיך לתמוך במפלגת דגל התורה ובעיתון יתד נאמן[דרוש מקור]. לאחר פטירת הרב חיים קניבסקי הפך לאחד מבכירי הנהגת הציבור הליטאי, ואף הוצמד לו בבטאון דגל התורה יתד נאמן התואר "מרן". עם פטירת הרב גרשון אדלשטיין בקיץ 2023, הפך הרב ברגמן לזקן מועצת גדולי התורה, וגם לותיק שבחבריה, היחיד שנשאר מסבב המינויים למועצה שנערך על ידי הרב אלישיב בשנת 2003. בשיחותיו הוא נוהג להתייחס לנושאי השקפה העומדים על סדר יומה של היהדות החרדית, בהם הוא משמיע ממשנתו השמרנית של חמיו הרב שך, כגון בסוגיית עליית יהודים להר הבית, החזרת שטחים, וגיוס בני ישיבות, נחשב כבר-סמכא אצל גדולי תורה רבים כמייצג דעתו של הרב שך שמקובל בעולם הישיבות כאבי ההשקפה החרדית בדור המודרני, ומפעם לפעם נועצים בו ונעזרים בו בעדויותיו על הוראותיו ועמדותיו של הרב שך. בבחירות 2020 בארצות הברית תמך בפומבי בנשיא דונלד טראמפ כיוון שהוא "טוב ליהודים". לאחר הפיגוע בעיר בני ברק ב-29 במרץ 2022 תקף את הקריאות שהופנו למגזר החרדי לעשות רישיון להחזקת נשק. לאחר אסון הר מירון קרא לחשבון נפש נוקב בציבור החרדי, נוכח המחלוקות הרבות שיש בין איש לרעהו באומרו כי האסון הוא מידה כנגד מידה על כך "שאנו דוחפים אחד את השני". עם כינונה של הממשלה בחודש כסליו ה'תשפ"ג פורסם בשמו מכתב לאחד מראשי הישיבות בחו"ל בו הוא מביע את דעתו בעניין חוק הגיוס כי יש "להשיב המצב לקדמותו, לכל הפחות כפי מה שהיה בחוק טל". לקראת הבחירות המוניציפליות ב־2023 פרסם מכתב בו קרא לכבד את ההסכם עליו חתמה דגל התורה עם מפלגת ש"ס בעיר אלעד, זאת בתגובה למכתב שפרסם יום קודם הרב דוב לנדו בו כתב שאין משמעות להסכם. באוקטובר 2023 הורה לחברי הכנסת של דגל התורה לגנות את תופעת היריקות על נוצרים בעיר העתיקה. בתחילת אפריל 2024, בעיצומה של מלחמת חרבות ברזל, הכריז בהיכל כולל חזון איש במענה לנאומו של שר הביטחון יואב גלנט, כי 'לא נסכים לשום דבר' בעניין גיוס בני ישיבות, ו'לא יעזור להם כלום', במרץ 2024 הביע תמיכה בהצהרתו של הראשון לציון יצחק יוסף כי אם יבוטל הסדר תורתו אומנותו לדחיית גיוסם של בני הישיבות, הם יעדיפו לצאת מן הארץ ולחיות בגלות בלית ברירה. נשוי לדבורה, בתו של הרב אלעזר מנחם מן שך. לזוג תשעה ילדים, שמונה בנים ובת. בנו הגדול, הרב בן ציון ברגמן, הוא חתנו של הרב דוד זינגרביץ' שהיה משגיח בישיבת פוניבז'. הוא הוכתר על ידו כממלא מקומו בהנהגת ישיבת רשב"י. הרב איסר זלמן, מכהן בראשות כולל 'משנת רבינו' שברחוב סוקולוב בבני ברק. שושנה נשואה להרב חיים פאס, מתלמידיו הוותיקים של הרב שמואל אוירבך, והוא מכהן כדיין ומו"ץ בלייקווד ניו ג'רזי. הרב ישכר, הוא מייסד ומנהל ת"ת דרכי אי"ש לבני אברכים ספרדים בבני ברק, ובעבר כיהן כחבר המועצה הממונה אלעד. בשנת 1990 פורסם בעיתונות שהוא מקורב לרוני מילוא שר המשטרה מהליכוד, ושסבו הרב שך אסר עליו לקבל מינוי ממשלתי במשרד הרווחה, כדי להסיר לזות שפתיים שלא יאמרו שהוא גרם לתמיכתו של הרב שך בטרפוד התרגיל המסריח ובהקמת ממשלת יצחק שמיר. הרב אשר, התפרסם בהוצאת הספרים "מכתבים ומאמרים" של סבו, הרב שך, ובחיבור עשרות ספרים נוספים. גיסיו הם, רבי ישראל צבי יאיר דנציגר האדמו"ר מאלכסנדר, ורבי יעקב גולדמן רב חסידות זוויהל בבני ברק אביו של רבי אליעזר גולדמן האדמו"ר מזוויעהל ארצות הברית. 'שערי אורה' על הרמב"ם 'שערי אורה' על התורה, שני כרכים 'שערי אורה - מאמרים', שני כרכים נוספים של מאמרי השקפה ומוסר על סדר הפרשיות שנערכו על ידי תלמידיו ספרי 'בית המדרש', בהם קובצו מבחר משיעוריו במהלך השנים במסכתות התלמוד ויצאו לאור על ידי ישיבת רשב"י בני ברק 'מבוא שערים', ספר ביבליוגרפי על תורה שבעל פה, בני ברק תשכ"ד. יצא מאז במהדורות רבות, כולל המהדורה המנוקדת הראשונה בחשון תשס"ה. הספר נחשב לרב מכר ברחבי העולם היהודי, תורגם בראשונה לאנגלית ויצא לאור בהוצאת מסורה (ארטסקרול), ברוקלין 1985. המהדורה הראשונה בצרפתית יצאה לאור בפריז 1997 ביאורים בעניין "שחיטה באיסור" ~ בני ברק תשל"ה 'שערי אורה' ~ סדרה ערוכה ובה נקודות מבט תורניות, בשפה האנגלית (ביטויים בעברית עם תרגום לאנגלית), נערך על ידי יעקב לבון, ויצא לאור על ידי הוצאת ספרים פלדהיים ירושלים 1997, כולל הפניות ביבליוגרפיות 'אמה של מלכות' ~ על מגילת רות, באנגלית, נערך על ידי מנחם גרינברג, ויצא לאור בלייקווד ניו ג'רזי 2014 'המאיר' על מסכת כריתות (יצא לאור בבחרותו) עידן יוסף, היונה הלבנה שהסעירה את בני ברק, אתר חדשות מחלקה ראשונה אילן היוחסין של הרב מאיר צבי ברגמן הרב ברגמן על מגוריו אצל החזון איש בהשתתפות הגרמ"צ ברגמן נערך מעמד קבורת הגניזה באשדוד רבי מאיר צבי ברגמן בוועידת 'אדירי התורה', יתד נאמן באנגלית כל הכתבות על הרב מאיר צבי ברגמן, באתר ערוץ 7 מבוא שערים, באתר אוצר החכמה מאיר צבי בן משה ברגמן (1930-), דף שער בספרייה הלאומית ברגמן, מאיר צבי בספריה המלכותית של הולנד משה ויסברג, ראש הישיבה חשף ליתומים: "התייתמתי בגיל 7", באתר בחדרי חרדים, 15 ביוני 2022 אסון מזעזע על יד „קבר רחל”, ידיעה בעיתון "הירדן מיום כ"ז אלול תרצ"ד. באתר עיתונות יהודית היסטורית; כרטיס הקבר של נחום ברגמן, באתר הר הזיתים. וראו גם: אברמי פרלשטיין, ראש הישיבה בדמעות: "אחי היחיד נרצח לי מול העיניים על ידי ערבי", באתר בחדרי חרדים, 16 בפברואר 2023 תולדות ישיבת מירון, באתר ישיבת בני עקיבא מירון ישראל כהן, ‏הגרמ"צ ברגמן ניחם את בני הגר"ח גריינמן וסיפר; "הסתרתי אותו במיטה", באתר כיכר השבת, 14 באפריל 2015 הרב כהן שלמה, פאר הדור, כרך ד, בני ברק: "נצח" בני ברק, תשל"ג, עמ' כג החברותא מישיבת לומז'א, באתר דרשו, ‏2022-07-05 תעודת 'סידור הקידושין' של הגאון רבי מאיר צבי ברגמן עם בתו של מרן הרב שך, בחתימת יד קדשו של מסדר הקידושין בעל ה'אבן האזל', באתר ווינרס מכירות פומביות אתר מרכז ישיבות בני עקיבא חנני ברייטקופף, ‏מסע היסטורי: תיעוד ענק מנסיעתו של הגרמ"צ ברגמן לארה"ב, באתר כיכר השבת, 18 ביוני 2023 יענקי פרבר, ראש הישיבה ישא דברי חיזוק למרות שהוא בשבעה על בנו, באתר בחדרי חרדים, 3 ביוני 2023 Rabbi Pinchos Lipschutz, The Torah Revolution, Yated.com, ‏2023-06-08 (באנגלית אמריקאית) נרי הורביץ, "יהודים - העיירה בוערת" - יהדות התורה בין בחירות 1999 לבחירות 2001,2002, מכון פלורסהיימר למחקרי מדיניות, עמ' 60 כאן חדשות, הרב מאיר צבי ברגמן, חבר מועצת גדולי התורה: "קמו עלינו אנשי ערב רב, שברצונם להשכיח את התורה. הכול כדי שנהיה ככל הגויים", באתר Twitter כל רגע - ראש הישיבה: "חוק הגיוס לכל הפחות כמו שהיה בחוק טל", באתר kore.co.il חנני ברייטקופף, החלל שנפער | ניסיון ההפיכה מאחורי הקלעים ב'מועצת גדולי התורה' הליטאית • חשיפה, באתר כיכר השבת בנהורא עילאה מראות קודש מרן הגרמ"צ ברגמן שליט"א, באתר יוטיוב דפנה ליאל, ‏ראש מועצת גדולי התורה גיבה את חה"כ פינדרוס: "מה שכואב להם זה שהם לא יכולים לשמוע את האמת", באתר ‏מאקו‏, 22 ביוני 2023 זאב בלוי, תיעוד: משה ליאון אצל מרן הגרמ"צ ברגמן, באתר JDN, ‏2022-04-27 מגזין במה, הציבור החרדי הוא לא ימין ולא שמאל yair broyer, גפני הבטיח לגרמ"צ: "בלי חוק גיוס - אנחנו לא שם" | המחדש, באתר hm-news.co.il, ‏2022-12-15 כל רגע - ראש הישיבה: אם הרב שך היה חי היום הוא היה מרעיש עולמות, באתר kore.co.il כתב JND, מרן חכם שלום כהן זצוק"ל ביקש לשמוע ממרן הגרמ"צ ברגמן על דעת הרב שך בעניין הגיוס, באתר JDN, ‏2022-08-22 מערכת המחדש, טראמפ טוב ליהודים, באתר המחדש, ‏יז במרחשון תשפ"א מרן ראש הישיבה הגרמ"צ ברגמן: רק התורה תצילנו מחרבו של עשיו, באתר JDN, ‏2022-05-04 הגרמ"צ ברגמן: "האסון - מידה כנגד מידה", באתר כיכר השבת, ‏2021-05-05 אברמי פרלשטיין, ראש הישיבה: "חוק הגיוס לכל הפחות כפי שהיה בחוק טל", באתר בחדרי חרדים, ‏י"ד כסלו תשפ"ג 08/12/2022 חנני ברייטקופף, הגר"ד לנדו במתקפה חריפה נגד ש"ס:.., באתר כיכר השבת, ‏2023-09-11 ראש הישיבה הגרמ"צ ברגמן במכתב דרמטי: "לקיים את ההסכמים - כפי שהתורה מחייבת", באתר בחדרי חרדים, ‏2016-07-20 אברהם פריינד, זקן חברי המועצת לח"כים: "שייצא ברחוב שאנחנו נגד. זה חילול השם נורא", באתר בחדרי חרדים, כ' בתשרי התשפ"ד 05.10.23 כל רגע - זקן חברי המועצת: "אף אחד לא בעל הבית לוותר על התורה", באתר kore.co.il Tzvi Yaakovson, My Take On the News, Yated.com, ‏2024-04-03 (באנגלית אמריקאית) הרב שך גער בנכדו על שנענה לפיתויי הליכוד [02/05/1990 - נח זבולוני - רנ"ז - מאמרים], באתר ranaz.co.il הרבנית הכניסה ספר תורה לאלכסנדר, חבר המועצת הגיע להשתתף, באתר בחדרי חרדים ההסכמה והביקורת של מרן החזון איש, באתר דרשו, ‏2022-10-18